ועדת הפנים והגנת הסביבה, כנסת 20, פרוטוקול מספר 749, 2018-11-20 13:30

יואב קיש: שלום, אני פותח את ישיבת ועדת הפנים והגנת הסביבה בנושא:

יואב קיש: הצעת חוק הסדרת הטיפול בחופי הכנרת, בקריאה שניה ושלישית.

יואב קיש: חיכינו לסיום הבחירות ברשויות עוטף כינרת.

יואב קיש: ברכות לכל ראשי הרשויות שנבחרו – החדשים והמכהנים.

יואב קיש: רצינו לראות אם יש להם התייחסות לשינויים שאנחנו רוצים להוסיף, בעקבות הדיון שהיה פה, על נושא של מניעת מפגעים גם בתחום הרעש.

יואב קיש: אתה רוצה לקרוא את החוק?

יואב קיש: בבקשה.

<< דובר >> גלעד קרן: אחרי תיקון סעיף 7 בחוק הסדרת הטיפול בחופי הכנרת, התשס״ח-2008 (להלן - החוק העיקרי), בסעיף 7(א), אחרי פסקה (6) יבוא: '(7) מילוי תפקידיה של רשות מקומית בתחום האיגוד לפי חוק למניעת מפגעים, התשכ״א-1961;'.

<< דובר >> גלעד קרן: 2.

<< דובר >> גלעד קרן: תיקון סעיף 9.

<< דובר >> גלעד קרן: בסעיף 9 לחוק העיקרי – (א) בכותרת השוליים, בסופה יבוא 'ועונשין'; (ב) אחרי סעיף קטן (א) יבוא: '(א1) העובר על הוראת חוק עזר כאמור בסעיף קטן (א), דינו - קנס בשיעור הקבוע בסעיף 254 לפקודת העיריות, לעניין עבירה על חוק עזר, ובעבירה נמשכת - קנס נוסף בשיעור הקבוע בסעיף האמור לעניין עבירה נמשכת בעד כל יום שבו נמשכת העבירה לאחר שנמסרה הודעה עליה בכתב מטעם יושב-ראש המועצה או לאחר הרשעה".

<< דובר >> גלעד קרן: אחרי שהפצנו את הנוסח הזה קיבלנו הערות ממשרד המשפטים וממשרד הפנים ואנחנו חושבים, בהתייעצות אתם, שבעניין הסמכויות שקשורות למניעת מפגעים - מניעת רעש בעיקר – להוסיף תיקון גם לתוספת השניה.

יואב קיש: והוא?

<< דובר >> גלעד קרן: שבתוספת השניה לחוק העיקרי, אחרי פרט 12 יבוא: "12א.

<< דובר >> גלעד קרן: החוק למניעת מפגעים, התשכ"א-1961.

<< דובר >> גלעד קרן: " זה נוהל למצב שבו איגוד הערים לא קובע לעצמו חוק עזר חדש, אבל יוכל לאכוף את החוק הקיים למניעת נפגעים.

יואב קיש: וזה נראה לך תיקון ראוי.

<< דובר >> גלעד קרן: כן.

יואב קיש: אז התווסף עוד סעיף - הקראת אותו עכשיו על מנת שיהיה ברור לכולם שהסעיף הזה יהיה חלק מהנוסח.

יואב קיש: משרד המשפטים, יש לכם התייחסות?

יואב קיש: אתם תומכים בהצעה?

שושי פרידמן-סומך: כן.

יואב קיש: תומכים.

יואב קיש: משרד הפנים?

רעות פרקש: תומכים.

יואב קיש: תומכים.

יואב קיש: עכשיו יש לנו את הנציג של איגוד ערים כינרת.

יואב קיש: יש לכם הערות?

חיים שטרן: אני יועץ משפטי לאיגוד ערים כינרת.

חיים שטרן: אנחנו מסכימים לגמרי, גם לתיקון בתוספת.

יואב קיש: שמחים עליו.

חיים שטרן: שמחים עליו.

יואב קיש: אני שמח.

יואב קיש: ונשארה לנו עיריית טבריה.

יואב קיש: מה אומר רון קובי?

אלמעלם: הוא עוד לא אומר.

אלמעלם: הוא אמר למנכ"ל, והמנכ"ל אמר לי.

אלמעלם: בסדר.

אלמעלם: ברגע שהוציאו לגבי המסים, מה שדיברו בישיבה הקודמת, אז כן.

יואב קיש: אמרתי להם שזה לא יהיה, וזה הסיכום.

יואב קיש: לכן התיקון הזה נראה לי הכי ברור.

אלמעלם: הגזבר היה תולה אותי אם כן.

יואב קיש: חס וחלילה.

יואב קיש: גם שאר הרשויות, אף אחד לא התנגד?

לאה קריכלי: הם לא שלחו הערות.

יואב קיש: אבל כולם הוזמנו?

לאה קריכלי: כולם הוזמנו ונשלח להם הנוסח.

חיים שטרן: יש לי עדכון.

חיים שטרן: דיברתי עם עורך דין קובי קורין, שהוא היועץ המשפטי של המועצה האזורית.

חיים שטרן: הוא נתן לי אמנם בשלב זה את הסכמתו בעל פה, אבל אם צריך בכתב - אפשר.

יואב קיש: עשינו הליך ארוך וחיכינו בכוונה אחרי הסיבוב השני כדי שכולם יהיו.

חיים שטרן: פרט לכך, בישיבה של מועצת האיגוד, בפרוטוקול כתוב וחתום כדין, יש הסכמה של שלושה ראשי הרשויות המקומיות בנושא הזה – גם של עיריית טבריה, גם של מועצה אזורית עמק הירדן וגם של מועצה אזורית - - -

הדס פיקסלר: אני מהלשכה המשפטית של המשרד להגנת הסביבה.

הדס פיקסלר: גם מבחינתנו התיקון מקובל.

הדס פיקסלר: רוצה להבהיר שחוק העזר יהיה טעון אישור השר להגנת הסביבה, כמו כל חוקי העזר.

יואב קיש: זה ברור.

יואב קיש: עוד מישהו רוצה להתייחס?

יואב קיש: אז אני מצטער, אני לא יודע אם אתם שמחים או עצובים שהיתה ישיבה קצרה, אבל אני שמח שהגענו לנוסח בהסכמות של כל הגורמים.

יואב קיש: השלב הבא הוא שנביא את זה למליאה, האופוזיציה תילחם בזה בשקרים ויפילו לנו את זה, כמו לתלת-מימד.

חיים שטרן: אפשר לדעת מה צפי מבחינת לוח הזמנים?

יואב קיש: נגיש את זה ברגע שזה יהיה אפשרי, זה יכול להיות אפילו ביום שני הקרוב, אם נצליח לסיים עם זה.

יואב קיש: אבל קודם כול צריך להצביע בוועדה.

יואב קיש: בעד – פה אחד

יואב קיש: ההצעה נתקבלה.

יואב קיש: ההצעה התקבלה.

יואב קיש: נחכה ליום שני הקרוב, ובעזרת השם ביום שני נצליח, ואם לא – בשבוע אחרי.

יואב קיש: אבל בקצב שהדברים קורים פה אני לא מתחייב יותר לשום דבר.

יואב קיש: תודה רבה, הישיבה נעולה.